“Kalashnikov” bozorga yarim avtomat miltiqni chiqaradi va karabinlarni restayling qiladi

“Kalashnikov” konserni  joriy yilda bozorga yarim avtomat miltiq va muvozanatlashgan avtomatikali karabin (qisqa stvolli miltiq)ni chiqarish hamda mashhur ov karabinlarini restayling qilishni rejalashtirmoqda, deya xabar bermoqda “Interfaks” korxonaning korporativ gazetasiga tayanib.

Allaqachon chiqarilayotgan mahsulotlar, jumladan “Bars” va “Los” ov karabinlari modernizatsiya qilinadi. Shuningdek, “Izyubr” klassik ov yarim avtomat miltig‘ini ishlab chiqarishga tayyorgarlik ko‘rish haqida qaror qabul qilingan. U Benelli, Browning, Merkel markalarining shunday qurollari o‘rnini qisman bosishi taxmin qilinmoqda.
Bundan tashqari, “Kalashnikov” shu yil ancha avval e’lon qilingan muvozanatlashgan avtomatikali “Sayga 107” karabinini chiqarishni rejalashtirgan.